
ZAPISNIK
        s 48. sjednice Vijeća Gradske četvrti Črnomerec,
        održane 25. veljače 2021. na Trgu dr. Franje Tuđmana (boćalište),
                                          s početkom u 12:00  sati 



Nazočni članovi Vijeća Gradske četvrti Črnomerec: Josip Jelić, Ljiljana Peršinec, Vlado Crkvenac, Dragutin Buden, Tamara Čubretović, Branko Matun, Ana Marija Pilaš, Martin Postružin, Miroslav Šurbek, Maja Čižić,  Dražen Lučanin, Tomislav Domes, Filip Januš i Denis Šeparović

Nenazočni članovi Vijeća Gradske četvrti Črnomerec: Siniša Ružić

Ostali nazočni: Terezija Bačun, članica VMO „Bartol Kašić“, Branko Ferina, predsjednik VMO Medvedgrad, Allija Skočibušić, Jandre Širinić, Snježana Ordanić, voditeljica Područnog odsjeka Črnomerec, Natalija Vidak, stručni referent za rad mjesne samouprave.

Sjednicu otvara Josip Jelić, predsjednik Vijeća Gradske četvrti Črnomerec te pozdravlja sve prisutne.
Predsjednik konstatira da je prisutno 14 članova Vijeća, čime su stečeni uvjeti za raspravu i pravovaljano odlučivanje.

Predsjednik daje Zapisnik s 46. sjednice na usvajanje.
S 13 glasova ZA i 1 PROTIV usvojen Zapisnik s 46. sjednice.
Predsjednik daje Zapisnik s 47. sjednice na usvajanje.
S 13 glasova ZA i 1 PROTIV usvojen Zapisnik s 47. sjednice.

Predsjednik daje dnevni red na glasovanje.
Jednoglasno usvojen slijedeći

		              dnevni red:

1. Prijedlog Plana komunalnih aktivnosti Gradske četvrti Črnomerec u 2021.  
2. Prijedlog Program rada Vijeća Gradske četvrti Črnomerec za 2021. 
3. Prijedlog Izvješća o radu Vijeća Gradske četvrti Črnomerec u 2020. 
4. Očitovanje na prijedlog nacrta Zagrebačke strategije borbe protiv siromaštva i socijalne isključenosti za razdoblje od 2021. do 2025. godine – donošenje zaključka
5. Očitovanje na prijedlog nacrta Strategije urbane sigurnosti Grada Zagreba za razdoblje 2021. – 2030. – donošenje zaključka
6. Ulica Petra Zrinskog, između kbr. 24-28, prijedlog uspostave uzdužnih parkirališnih mjesta – donošenje zaključka
7. Ulica Miroslava Vaupotića, postava uzdignute plohe – donošenje zaključka
8. HASTING d.o.o., korištenje javne površine – donošenje mišljenja
9. FEST d.o.o., korištenje javne površine – donošenje zaključka
10. Ulica Ivana Cankara, zamjena uspornika – donošenje zaključka
11. Ulica Sokolovac, izgradnja odvodnje – donošenje zaključka
12. Informacije, pitanja i prijedlozi



Ad. 1. Prijedlog Plana komunalnih aktivnosti Gradske četvrti Črnomerec u 2021.  

[bookmark: _Hlk56520608]Predsjednik kratko te otvara raspravu.
U raspravi sudjelovali: Dražen Lučanin, Maja Čižić, Denis Šeparović, Tamara Čubretović i Josip Jelić.
Predsjednik daje Prijedlog Plana komunalnih aktivnosti Gradske četvrti Črnomerec u 2021. na glasovanje.
S 11 glasova ZA i 3 PROTIV usvojen Plan komunalnih aktivnosti Gradske četvrti Črnomerec u 2021. koji je prilog Zapisniku.

Ad. 2. Prijedlog Program rada Vijeća Gradske četvrti Črnomerec za 2021. 

[bookmark: _Hlk56520799]Predsjednik kratko obrazlaže Progam rada Vijeća Gradske četvrti Črnomere za 2021.
Obzirom da se nitko ne javlja daje na glasovanje.

Večinom glasova usvojen 

                 PROGRAM RADA VIJEĆA 
       GRADSKE ČETVRTI ČRNOMEREC ZA 2021. GODINU

Na temelju Poslovnika o radu Vijeća Gradske četvrti Črnomerec i Pravila Vijeća Gradske četvrti Črnomerec i sukladno Statutu Grada Zagreba,  svoj program za 2021. godinu Vijeće temelji na najaktualnijim komunalnim potrebama za poboljšanje standarda građana Črnomerca kroz izgradnju nove komunalne infrastrukture i na održavanju postojeće, a uvažavajući sve specifičnosti koje karakteriziraju područje Gradske četvrti Črnomerec.

Na temelju Poslovnika o radu i Pravilima Vijeća Gradske četvrti Črnomerec, Vijeće je Programom rada obvezno: 
1. Donijeti financijski plan za 2021.  (siječanj)
2. Program održavanja komunalne infrastrukture za 2021. (siječanj)
3. Plan komunalnih aktivnosti za 2020. (veljača- svibnja)
4. Godišnji izvještaj o izvršenju financijskog plana za 2020. godinu 
5. Izvješće o radu Vijeća Gradske četvrti Črnomerec za 2020.
6. Programa rada Vijeća Gradske četvrti Črnomerec za 2021.  
7. Pripremiti i donijeti Prijedlog prioriteta plana komunalnih aktivnosti za 2022. godinu (kolovoz – studeni)
8. Donijeti rebalans Plana komunalnih aktivnosti, rebalans Programa održavanja komunalne infrastrukture  i izmjenu Financijskog plana za 2021. g.  (do studenog)
9. Sudjelovati u donošenju prostornih urbanističkih i detaljnih planova u Gradu Zagrebu (prema dostavljenim prijedlozima)
10. Koordinirati i surađivati s vijećima mjesnih odbora 
11. Pratiti realizaciju Plana komunalnih aktivnosti i Programa održavanja komunalne infrastrukture  u suradnji s vijećima mjesnih odbora 
12. Raspravljati i donositi zaključke na osnovi prijedloga mjesnih odbora 
13. Raspravljati i donositi mišljenja o prijedlozima akata o kojima  gradonačelnik, Gradska skupština i gradski uredi traže mišljenje vijeća 

Program rada Vijeća Gradske četvrti Črnomerec temelji se i na kontinuitetu svih prethodnih aktivnosti, na aktivnostima koje predlažu vijeća mjesnih odbora i zahtjevima građana.
 
Prema navedenom Vijeće će Programom rada: 
1. u što većoj mjeri pridonijeti kvalitetnijem razvoju i radu mjesnih odbora;
2. pomoći u održavanju, opremanju i obnovi svih prostora mjesnih odbora;
3. podržavati realizaciju različitih aktivnosti programa udruga i udruženja građana;
4. sustavno prikupljati i obrađivati, te učiniti dostupnim sve podatke o Gradskoj četvrti Črnomerec, kao nužnu pretpostavku za utjecaj građana i njihovih predstavničkih tijela na razvoj četvrti (posebice u pogledu komunalne opremljenosti  i uređenja naselja, održavanje komunalnog reda i zaštite okoliša, djelovanja javnih službi itd.), rješavanju gorućeg problema prometa na gradskoj četvrti, kao i prometa u mirovanju;
5. u suradnji s vijećima mjesnih odbora kontinuirano planirati i rješavati manje komunalne potrebe kroz Plan komunalnih aktivnosti i Program održavanja komunalne infrastrukture  za tekuće i iduće razdoblje, na osnovi prikupljenih podataka, selektirajući neophodne potrebe građana;
6. nastojati kvalitetnije i temeljitije informirati građane o svim aktivnostima na području Gradske četvrti Črnomerec, kao i o mogućnostima rješavanja zadovoljavanja potreba svih stanovnika Gradske četvrti;
7. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže Vijeće Gradske četvrti Črnomerec;
8. inicirati izradu Programa kulturnih aktivnosti na području Gradske četvrti Črnomerec, u suradnji sa Gradskim uredom za kulturu, CKF "August Cesarec", te osigurati prostore i druge uvjete za njihovu realizaciju. 
9. Aktivno sudjelovati u sanaciji objekata i komunalne infrastrukture na području gradske četvrti nakon potresa  


Realizacija navedenog Programa rada ovisiti će o: 
· sudjelovanju vijećnika u radu
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s vijećima mjesnih odbora;
· suradnji građana Gradske četvrti Črnomerec.


Ad. 3. Prijedlog Izvješća o radu Vijeća Gradske četvrti Črnomerec u 2020. 

Predsjednik obrazlaže Izvješće o radu Vijeća Gradske četvrti Črnomerec u 2020.
 
Predsjednik daje prijedlog Izvješća o radu Vijeća Gradske četvrti Črnomerec  na glasovanje. 
Jednoglasno usvojeno 

   IZVJEŠĆE O RADU VIJEĆA GRADSKE 
ČETVRTI ČRNOMEREC ZA 2019. GODINU 
       od 01. siječnja  do 31. prosinca 2020. 
		
U skladu sa Statutom Grada Zagreba, Pravilima Vijeća Gradske četvrti i drugim zakonskim propisima, koji reguliraju rad vijeća, Vijeće Gradske četvrti Črnomerec tijekom 2019. godine redovito je održavalo sjednice na kojima se raspravljalo o aktualnim problemima na gradskoj četvrti od  regulacije prometa, sanacije prometnica, nedostatku kulturnih sadržaja  i uređenju dječjih igrališta.
U 2020. godini održano je 12 sjednica. Na sjednicama je prisustvovala većina vijećnika, a oni koji nisu prisustvovali opravdali su svoj izostanak.
Sjednicama je bilo nazočno u prosjeku 14 članova (73 %), a ukupno je obrađeno 87  točaka dnevnog reda, što prosječno po sjednici iznosi 7 točaka.
	U svezi s gore navedenim Vijeće je donijelo ukupno 98 zaključka.
					
Analitičko-tabelarni prikaz rada Vijeća 

1.  SJEDNICE VIJEĆA
	Opis obilježja
	2020.

	Broj održanih sjednica
	12

	Prosječan broj prisutnih članova Vijeća (po sjednici )
	14

	Prosječno trajanje sjednice (sata)
	15:00 sati

	broj točaka dnevnih redova (ukupno)
	87

	Broj dopunskih točki dnevnih redova (uvrštenih u dnevni red na samoj sjednici) – ukupno
	11

	Broj donesenih akata (ukupno)
	98



2. STRUKTURA AKATA VIJEĆA PREMA SADRŽAJU 
	Problematika na koju se akt sadržajno pretežno odnosi
	Broj akata 2020.

	Gradnja i održavanje komunalne infrastrukture  (vodovod, odvodnja, plin, j. rasvjeta, ceste)
	21

	Regulacija prometa
	25

	Prostorno uređenje i graditeljstvo (prostorni planovi)
	7

	Funkcioniranje Vijeća ( mandatna i poslovnička pitanja, programi rada , izvještaji o radu i sl. )
	8

	Mišljenja Vijeća o prijedlozima (nacrtima) akata gradskih tijela
	16

	Ostalo
	21



3.  STRUKTURA VIJEĆNIČKIH PITANJA PREMA SADRŽAJU
	Problematika na koju se pitanje ili zahtjev člana Vijeća sadržajno pretežno odnosi
	Broj pitanja
Postavljeno/Odgovoreno

	Komunalni red (krupni otpad, divlje deponije, red na tržnicama, parkiranje na zelenim površinama i sl.)
	3
	2

	Ostalo
	2
	




4.  STRUKTURA AKATA VIJEĆA PREMA PREDLAGATELJIMA  (INICIJATORIMA)	  	        
	Predlagatelj (inicijator) donošenja akta
	         Broj akta 2020.

	Predsjednik Vijeća
	14

	Član ili članovi Vijeća
	4

	Gradski uredi
	15

	Građani i udruge građana
	14

	Ostali
	15



5. Odbori 
	Odbor
	         Broj sjednica.

	Odbor za komunalno gospodarstvo
	2

	
	




Vijeće Gradske četvrti Črnomerec usvojilo je Plan komunalnih aktivnosti u 2020. i Financijski 
plan za 2020. te Zaključak o izmjeni Plana komunalnih aktivnosti za 2020. i Zaključak o izmjeni Financijskog plana za 2020.
O većini točaka dnevnog reda se raspravljalo, a u raspravi je sudjelovala većina vijećnika. Postavljana su i vijećnička pitanja, ali na sva nisu pristigli odgovori.
Svi doneseni akti proslijeđeni su nadležnim tijelima.
Članovi vijeća svojom nazočnošću i aktivnim sudjelovanjem na sjednicama doprinijeli su kvaliteti rada Vijeća i donesenih akata. Poznavanje terena omogućilo im je bolje poimanje problematike te su svojim konkretnim prijedlozima doprinijeli bržem i učinkovitijem r
ješavanju.
	      	         Izvješće o radu i djelovanju predsjednika Vijeća
                  	           Gradske četvrti Črnomerec 

Predsjednik Vijeća Gradske četvrti Črnomerec redovito je obavljao sve dužnosti propisane Statutom Grada Zagreba.  

1. Predsjedava sjednicama Vijeća Gradske četvrti 
2. Saziva i održava koordinacije s vijećima mjesnih odbora
3. Prima građane prema najavama ili bez najave
4. Izlazi na teren, gdje se osobno upoznaje s problematikom građana
5. Surađuje s vijećnicima Vijeća Gradske četvrti na rješavanju problema u četvrti 
6. Prisustvuje koordinacijama predsjednika Vijeća Gradskih četvrti, gradonačelnika, predsjednikom Gradske skupštine, pročelnika gradskih ureda i voditeljima podružnica Zagrebačkog holdinga. 
7. Prisustvuje sastancima koje organizira Gradski ured za mjesnu samoupravu u gradskim uredima, trgovačkim društvima i slično
8. Prisustvuje sjednicama Skupštine
9. Organizira sastanke važne za rješavanje problema bilo građana pojedinca, grupe građana te predstavnika odgojno-obrazovnih ustanova s predstavnicima gradskih ureda
10. Svakodnevno održava kontakte s osobama u gradskim uredima, trgovačkim društvima u vlasništvu grada, javnim ustanovama, a vezano uz rješavanje problema na području Gradske četvrti
11. Prima predstavnike nevladinih organizacija s područja Gradske četvrti te zajedno sudjeluje u nekim njihovim aktivnostima
12. Redovito se odaziva na prisustvovanje raznim manifestacijama u Gradskoj četvrti i izvan (humanitarne, športske, kulturne, obrazovne)





     			     Izvješće o radu i djelovanju potpredsjednice Vijeća
                                             Gradske četvrti Črnomerec 

Potpredsjednica Vijeća Gradske četvrti Črnomerec obavljala je sve dužnosti koje su propisane Statutom Grada Zagreba.
1. Zamijenila je predsjednika Vijeća kada je bio spriječen drugim obvezama, u svim situacijama koje joj je predložio predsjednik
2. Odazvala se na događanja koja su organizirala Vijeća mjesnih odbora na području Gradske četvrti 
3. Prati socijalno stanje građana Gradske četvrti Črnomerec te predlaže pomoć za najugroženije


[bookmark: _Hlk56521870]Ad. 4. Očitovanje na prijedlog nacrta Zagrebačke strategije borbe protiv siromaštva i socijalne isključenosti za razdoblje od 2021. do 2025. godine

Predsjednik otvara raspravu. 
Obzirom da se nitko ne javlja za raspravu predsjednik daje na glasovanje

Jednoglasno usvojen



ZAKLJUČAK
o mišljenju na prijedlog nacrta Zagrebačke strategije borbe protiv 
siromaštva i socijalne isključenosti za razdoblje od 2021. do 2025. godine  

1. Vijeće je razmotrilo prijedlog nacrta Zagrebačke strategije borbe protiv 
 siromaštva i socijalne isključenosti za razdoblje od 2021. do 2025. godine  

2. Vijeće daje pozitivno mišljenje na prijedlog nacrta Zagrebačke strategije borbe protiv 
 siromaštva i socijalne isključenosti za razdoblje od 2021. do 2025. godine.   

3. Ovaj Zaključak dostavit će se Gradskom uredu za strategijsko planiranje i razvoj Grada.   


Ad. 5. Očitovanje na prijedlog nacrta Strategije urbane sigurnosti Grada Zagreba za razdoblje 2021. – 2030.

Predsjednik otvara raspravu. Obzirom da se nitko ne javlja za riječ daje prijedlog Zaključka na glasovanje.
S 12 glasova ZA i 2 SUZDRŽANA usvojen slijedeći


ZAKLJUČAK
o mišljenju na prijedlog nacrta Strategije urbane sigurnosti 
Grada Zagreba za razdoblje 2021. – 2030.  

1. Vijeće je razmotrilo prijedlog nacrta Strategije urbane sigurnosti Grada Zagreba za razdoblje 2021. – 2030.  

2. Vijeće daje pozitivno mišljenje na prijedlog nacrta Strategije urbane sigurnosti 
Grada Zagreba za razdoblje 2021. – 2030.  

3. Ovaj Zaključak dostavit će se Gradskom uredu za strategijsko planiranje i razvoj Grada.   

Ad.6. Ulica Petra Zrinskog, između kbr. 24-28, prijedlog uspostave uzdužnih parkirališnih mjesta
Predsjednik obrazlaže traženo te obzirom da se nitko ne javlja za riječ daje na glasovanje.
Jednoglasno usvojen slijedeći
Z A K LJ U Č A K 
o prijedlogu uspostave uzdužnih parkirališnih mjesta
                              u ulici Petra Zrinskog 

1. Vijeće je razmotrilo dopis Gradskog ureda za prostorno uređenje, izgradnju Grada, graditeljstvo, komunalne poslove i promet o prijedlogu uspostave parkirališnih mjesta u ulici Petra Zrinskog između kbr. 24 – 28, a na temelju Zaključaka Vijeća mjesnog odbora Kustošija – centar. 

2. Vijeće daje pozitivno mišljenje na prijedlog uspostave uzdužnih parkirališnih mjesta u Ulici Petra Zrinskog između kbr. 24 – 28. 

3. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet.  


Ad.7. Ulica Miroslava Vaupotića, postava uzdignute plohe

Predsjednik otvara raspravu.

Obzirom da se nitko ne javlja za riječ predjsdnik daje prijedlog Zaključkan na glasovanje.

S 10 glasova ZA 2 PROTIV i 2 SUZDRŽANA usvojen slijedeći





Z A K LJ U Č A K 
o prijedlogu postave uzdignute plohe 
                              u ulici Miroslava Vaupotića  

1. Vijeće je razmotrilo dopis Gradskog ureda za prostorno uređenje, izgradnju Grada, graditeljstvo, komunalne poslove i promet o prijedlogu postave uzdignute plohe u ulici Miroslava Vaupotića,  
2. Vijeće daje negativno mišljenje na prijedlog postave uzdignute plohe u Ulici Miroslava Vaupotića.  

3. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet.  

Ad.8. HASTING d.o.o., korištenje javne površine
Predsjednik obrazleže traženo te otvara raspravu.
U raspravi sudjelovali Dražen Lučanin i Josip Jelić.
Predsjednik daje prijedlog Zaključka na glasovanje.

   Z A K LJ U Č A K
o mišljenju na korištenje javne površine
       na Trgu dr. Franje Tuđmana 

1. Vijeće je razmotrilo dopis Gradskog ureda za prostorno uređenje, izgradnju Grada, graditeljstvo, komunalne poslove i promet, Odjel za komunalne poslove i zelenilo,  o prijedlogu korištenje javne površine na Trgu dr. Franje Tuđmana u svrhu održavanja ZAGREB BEER FESTIVALA, od 01. do 04. srpnja 2021., a koju organizira društvo HASHTAG, j.d.o.o. iz Splita, Slanice 11.    
2. Vijeće daje pozitivno mišljenje na održavanje  ZAGREB BEER FESTIVALA.  
3. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet, Odjelu za komunalne poslove i zelenilo na daljnje postupanje.   


Ad.9. FEST d.o.o., korištenje javne površine

Predsjednik obrazleže traženo te otvara raspravu obziro da se nitko ne javlja za rijeć daje prijedlog zaključka na glasovanje.
Jednoglasno usvojen slijedeći

   Z A K LJ U Č A K
o mišljenju na korištenje javne površine
       na Trgu dr. Franje Tuđmana 

1. Vijeće je razmotrilo dopis Gradskog ureda za prostorno uređenje, izgradnju Grada, graditeljstvo, komunalne poslove i promet, Odjel za komunalne poslove i zelenilo,  o prijedlogu korištenje javne površine na Trgu dr. Franje Tuđmana u svrhu manifestacije Piknik festival,  od 09. travnja do 09. lipnja 2021., a koju organizira društvo FEST d.o.o., iz Ozlja, Kolodvorska cesta 50.     
2. Vijeće daje pozitivno mišljenje na održavanje manifestacije Piknik festival.   
3. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet, Odjelu za komunalne poslove i zelenilo na daljnje postupanje.  

Ad.10. Ulica Ivana Cankara, zamjena uspornika

Predsjed obrazlaže traženo te otvara raspravu. Obzirom da se nitko ne javlja za riječ daje prijedlog Zaključk na glasovanje.
Jednoglasno usvojen slijedeći

               Z A K LJ U Č A K
             o zamjeni uspornika u Ulici Ivana Cankara 

1. Vijeće je razmotrilo zahtjev Osnovne škole Ivana Cankara o zamjeni uspornika za uzdignute plohe s pješačkim prijelazom u Ulici Ivana Cankara kod kbr. 7 i 13. 

2.  Vijeće daje pozitivno mišljenje za zamjenu uspornika  s uzdignutim plohama na navedenoj lokaciji.

3. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet na daljnje postupanje. 

Ad.11. Ulica Sokolovac, izgradnja odvodnje


Predsjednik obrazlaže traženi zahtjev te obzirom da se nitko ne javlja za riječ daje prijedlog Zaključka na glasovanje.

Jednoglasno usvojen slijedeći





               Z A K LJ U Č A K
             o prijedlogu prioriteta izgradnje vodoopskrbe i odvodnje za  2021.

1.  Vijeće traži da Vodoopskrba i odvodnja d.o.o.  u svoj program  za 2021.  uvrsti  
       izradu projektne dokumentacije i gradnju odvodnje  u ulici Sokolovac 
       od kbr. 21 do 27. 	
2. [bookmark: OLE_LINK15][bookmark: OLE_LINK14][bookmark: OLE_LINK11][bookmark: OLE_LINK10]  Ovaj Zaključak dostavit će se Vodoopskrbi i odvodnji d.o.o. na daljnje       
       postupanje.   

	Ad.12. Informacije, pitanja i prijedlozi

[bookmark: _GoBack]Ljiljana Peršinec daje obavijest da je danas bila na sastanku vezano uz izgradnju OŠ Kustošija te da je dobila informaciju da su riješeni imovionsko pravni odnosi.

Sjednica je završila u 13,0 sati

Zapisnik sastavila:
Natalija Vidak
								

KLASA: 026-02/21-001/94
URBROJ: 251-06-11-3-20-3 
Zagreb, 25. veljače 2021.			



								 Predsjednik Vijeća
                                                                                 	      Gradske četvrti Črnomerec

							          Josip Jelić, mag. ing.

